open-index/open-wikipedia-markdown huggingface dataset:
Juha Karhunen

**Juha Karhunen** (s. 23. huhtikuuta 1954 Juva) on  Aalto-yliopiston perustieteiden korkeakoulun tietojenkäsittelytieteen, erityisesti neuroverkkojen ja signaalinkäsittelyn professori. Hän toimii Adaptiivisen informatiikan tutkimuksen huippuyksikössä, jonka asema perustuu Suomen akatemian tekemään valintaan.

## Tiedemies
Professori Juha Karhunen on tehnyt maailmanlaajuista pioneerityötä liittyen lineaarisiin ominaisvektoripohjaisiin ja aliavaruustyyppisiin  pääkomponenttiverkkoihin eli PCA-verkkoihin (Principal Component Analysis), epälineaariseen  PCA:han, neuraalisiin ICA-verkkoihin (Independent Component Analysis) eli riippumattomien komponenttien analyysiin sekä BSS-menetelmiin (Blind Source Separation) eli sokeaan signaalien separointiin. Hän on ollut mukana kirjoittamassa ICA:sta ja BSS:stä teosta (ks. "Teoksia"), jota on myyty v. 2011 mennessä n. 4000 kappaletta. Siitä on tullut tällä tieteenalalla perusviite. Se on käännetty myös kiinaksi.

Juha Karhunen johtaa ryhmää, joka tutkii Bayesilaista koneoppimista. Uusimpana tutkimustuloksena on Riemannin geometriaan perustuva approksimatiivinen konjugaattigradienttialgoritmi, johon liittyviä artikkeleita on julkaistu arvovaltaisilla kansainvälisillä tiedefoorumeilla.
 
Juha Karhusen tutkimustöihin on viitattu Microsoftin tietokannan mukaan lähes 1800 kansainvälisessä julkaisussa, ja hänen g-indeksinsä on 40 ja h-indeksi on 20.

## Teoksia
* Aapo Hyvärinen, Juha Karhunen, and Erkki Oja, Independent Component Analysis, Wiley 2001.

## Lähteet

## Aiheesta muualla
*Juha Karhusen kotisivut (Aalto-yliopisto)
LÉ Ciara

**LÉ Ciara** (viirinumero P42) on Irlannin laivaston Peacock-luokan partiovene, joka valmistui Britannian kuninkaallisen laivaston partioalus *HMS Swallowiksi*. Se nimettiin Irlannin laivastossa Tipperaryn suojeluspyhimyksen Ciaran mukaan.

## Valmistus

Alus tilattiin Hall, Russell and Companyltä Aberdeenista, missä köli laskettiin 1983. Se laskettiin vesille 31. maaliskuuta 1984 ja liitettiin 17. lokakuuta 1984 kuninkaalliseen laivastoon nimellä *HMS Swallow*.

## Palvelus
Vuoden 1985 kesästä alkaen alus oli Hongkongissa, kunnes se todettiin alkuvuodesta 1988 tarpeettomaksi ja poistettiin palveluksesta. Alus hinattiin Britteinsaarille ja myytiin 21. marraskuuta 1988 Irlannille, joka liitti sen 16. tammikuuta 1989 laivastoonsa nimellä *LÉ Ciara*.  Aluksen ensimmäisenä päällikkönä oli komentajakapteeni Donaldson.

## Lähteet
*
*
*

### Viitteet
Catalina Lancasterilainen

**Catalina de Lancaster** oli Kastilian kuningatar avioiduttuaan kuningas Henrik III:n kanssa ja puolisonsa kuoleman 1406 jälkeen alaikäisen poikansa Juhana II:n sijaishallitsija. 

## Suku
Catalinan isä oli englantilainen, Lancasterin herttua John of Gaunt ja äitinsä vuonna 1369 syrjäytetyn Kastilian kuninkaan Pietari I Julman ja Mará de Padillan vanhin avioton tytär Constanza (1354–1394).

## Sijaishallitsija
Vuonna 1406 kruununperijä Juhana II oli kaksivuotias, kun hallitusvalta jaettiin Catalinan ja Juhanan sedän Aragonian kuningas Ferdinand I:n kesken. Sijaishallitsijat sopivat vuonna 1407 keskinäisestä jaosta siten, että Catalina hallitsi pohjoisosia ja Ferdinand I Toledoa, Extremaduraa, Murciaa ja Andalusiaa. Ferdinandin kuoleman jälkeen Catalina jatkoi yksin poikansa sijaishallitsijana aina kuolemaansa vuonna 1418 saakka.

Catalina lähetti edustajansa Konstanzin kirkolliskokoukseen pohtimaan paavin asemaa. Vaikka hallitsijat sanoutuivat irti kuuliaisuudesta Avignonin paaville, Catalina antoi salaisen tukensa syrjäytetylle vastapaavi Benediktus XIII:lle.

Catalina pakotti muslimit kantamaan kirkkaankeltaista sinisellä kuulla koristeltua viittaa ja määräsi näille monia jokapäiväistä elämää vaikeuttaneita säädöksiä: muslimien tuli kaupungeissa elää omilla asuinalueillaan, heitä ei hyväksytty julkisiin virkoihin eikä moniin muihin tehtäviin. Hän myös ahdisti juutalaisia ja määräsi vuonna 1412 Valladolidissa juutalaiset kantamaan erityistä keltaista vaatetta sekä elämään getoissa, jotka oli öisin lukittu, jotta juutalaisten ja kristittyjen kanssakäyminen hankaloituisi. Kristittyjä kiellettiin asettumasta juutalaisten palvelukseen tai syömään juutalaisten kanssa. 

Vielä vuonna 1465 johtavat aateliset vaativat vuoden 1412 Vallodolidin säädösten hengessä inkvisitiota koetellakseen kristityiksi kääntyneiden juutalaisten oikeaa uskoa.

## Lähteet
*

### Viitteet
Lehtiahven

**Lehtiahven** (*Banjos banjos*) on lyhtyahvenkaloihin kuuluva kala ja ainoa laji banjoahventen heimossa (Banjosidae). Lehtiahven elää Tyynellämerellä.

## Ulkonäkö
Lehtiahven voi kasvaa 20&ndash;30&nbsp;cm pitkäksi. Ruumiinrakenteeltaan se on litteä ja korkea, erityisesti otsaprofiili on jyrkkä. Kalan suomut ovat väriltään oliivinvihreät tai harmahtavan ruskeat, selkäevässä on musta laikku. Selkäevä on pitkä ja piikikäs. Erityisesti kolmas selkäevän suodoista on pitkä. Myös peräevä on lehtiahvenella piikikäs.

## Levinneisyys
Lehtiahventa tavataan Tyynellämerellä Korean ja Japanin rannikoilta etelään itä-Kiinan merelle. Toisinaan lajia on rapeotoitu tavataaneen myös Indonesiasta. Paikalliset kalastajat Kiinassa ja Japanissa kalastavat lehtiahventa ja sillä on myös jonkin verran kaupallista arvoa.

## Lähteet
Herman Hallonblad

**Herman Hallonblad** (5. kesäkuuta 1825 Sortavala – 22. helmikuuta 1894 Sortavala) oli suomalainen varatuomari, pormestari, valtioneuvos, tilanomistaja ja suurlahjoittaja.

Hallonbladin vanhemmat olivat Käkisalmen pohjoisen kihlakunnan kruununvouti, kollegiasessori Johan Hallonblad ja Katarina Fredrika Wegelius. Hän kävi Helsingin yksityislyseota ja pääsi ylioppilaaksi 1843. Hallonblad suoritti tuomarintutkinnon 1849 ja hänestä tuli varatuomari 1852.

Hallonblad toimi Käkisalmen pormestarina 1852–1861 ja sen jälkeen hän oli tilanomistajana Sortavalan Myllykylässä. Hallonblad sai kollegiasessorin arvon 1861 ja valtioneuvoksen arvon 1888. Hallonbald toimi myös Yhdyspankin Sortavalan konttorin johtajana. Hallonblad omisti kolme maatilaa Karjalassa ja lisäksi vuosina 1869–1872 Laukon ja Tottijärven kartanot Vesilahdella.

Herman Hallonblad oli naimisissa vuodesta 1851 Elisabeth Siitoimen (Siitoinen) kanssa. Hänen isänsä oli kauppias Iivana Feodoroff Siitoin jolta Elisabeth peri suuren omaisuuden. Herman Hallonblad lahjoitti vaimonsa perintörahoja muun muassa Sortavalan opettajaseminaarin (Sortavalan seminaari). perustamiseen 1880.

Hallonbladit testamenttasivat varoja myös Helsingin yliopistolle ja *Herman ja Elisabeth Hallonbladin rahastosta* myönnetään nykyisin stipendejä eteville nuorille suomalaisille tiedemiehille. He testamenttasivat vuonna 1909 Suomen Taideyhdistykselle 13 taideteosta ja 200&nbsp;000 markkaa rahaa. Rahalahjoituksen korkotuotoilla ostettiin 30 vuoden aikana suomalaista taidetta *Herman ja Elisabeth Hallonbladin taidekokoelmaan* joka sisältää nykyisin 185 taideteosta. Kokoelma kuuluu Ateneumin taidemuseon peruskokoelmiin. Hallonbladit tukivat myös Itä-Karjalan kansanopistoa. Herman Hallonblad perusti 1864 kansakoulun omistamalleen Kymölän tilalle lähellä Sortavalaa ja lisäksi hän oli mukana perustamassa kansakoulua Tottijärvelle 1870.

Hallonbladit on haudattu Sortavalan suomalaiselle hautausmaalle.

## Lähteet
* Kotivuori, Yrjö, Ylioppilasmatrikkeli 1640–1852: Herman Hallonblad. Verkkojulkaisu 2005 . Viitattu 17.10.2021.
* Sukututkija Kari Niemi: Totta ja tarua Siitosen suvusta ja nimestä. Web Archive 2016. Viitattu 17.10.2021.
* Herman ja Elisabeth Hallonbladin kokoelmasta näyttelykirja
* Taidelahjoittajat Herman ja Elisabeth Hallonblad. Ateneum. Viitattu 17.10.2021.
Babcock

**Babcock** viittaa muun muassa seuraaviin:

## Yrityksiä
*Babcock International Group, brittiläinen tukipalveluyhtiö

## Henkilöitä
*Allen James Babcock (1898–1969), yhdysvaltalainen katolinen piispa.
*John Babcock (1900–2010), kanadalainen sotaveteraani
*Harry Babcock  (1890–1965), yhdysvaltalainen seiväshyppääjä
*Mike Babcock (s. 1963), kanadalainen jääkiekkoilija
*Rob Babcock (1953–2019), yhdysvaltalainen urheiluvaikuttaja ja toimitusjohtaja
*Tim Babcock (1919–2015), yhdysvaltalainen poliitikko ja sotaveteraani
*Jimmy Van Heusen, alun perin Edward Chester Babcock (1913–1990), yhdysvaltalainen säveltäjä

## Laivoja
* USS ''W. F. Babcock'' (ID-1239), Yhdysvaltain laivaston hiililaiva 1917–1919

## Muita merkityksiä
*3167 Babcock, päävyöhykkeen asteroidi.
Ryssänuuni

**Ryssänuuni** on kansanomainen nimitys Suomen rannikolla Virolahdelta Raumalle ulottuvalla alueella esiintyville kivilatomuksille. Kiviuuneja lienee käytetty leipien paistamiseen ja kalojen kuivatukseen. Niitä esiintyy eniten niillä alueilla, joilla venäläinen kaleerilaivasto liikkui isonvihan aikana 1714–1721 ja pikkuvihan aikana 1741–1743. Uunit ovat suorakaiteen muotoisia ja kooltaan noin 1,5 x 1–1,5 metriä. 

Venäläisten ohella uuneja ovat 1700- ja 1800-luvun sodissa voineet käyttää myös ruotsalaiset. Lisäksi niitä ovat voineet käyttää kalastajat ja muut tilapäiset asukkaat. Uuneja on myös sisämaassa, missä ne usein ovat osa muuta muinaisjäännöstä kuten sotilasleiriä tai elinkeinohistoriallista kohdetta.

Uuneja oli Suomessa Museoviraston tiedossa vuonna 2016 yhteensä 114 kappaletta. Suurimmat yksittäiset keskittymät ovat Varsinais-Suomessa Naantalissa ja Länsi-Turunmaalla sekä Närpiössä. Pohjoisin tavattu uuni on sisämaassa lähellä Rovaniemeä, ja liittynee kalastukseen.

Suomen ulkopuolella uuneja on ainakin Tukholman saaristossa. Myös siellä ne tunnetaan ryssänuuneina () ja niitä on löydetty yli 400.

Arkeologisissa tutkimuksissa uuneja on toistaiseksi ajoitettu 1700-luvulta 1900-luvulle.

## Lähteet
Pakistanin koulubussiturma 2011

**Pakistanin koulubussiturma** oli auto-onnettomuus, joka tapahtui 27. syyskuuta 2011 lähellä Kallar Kaharin kaupunkia Chakwalin alueella Pubjabin provinssissa Pakistanissa.

Onnettomuudessa osallisena ollut koulubussi oli kyydittämässä yksityiskoulun oppilaita (koulu sijaitsee Millat Townissa Faisalabadissa), jotka olivat palaamassa takaisin kaupunkiin koulun järjestämältä ulkoiluretkeltä. Kun bussi oli ajamassa moottoritiellä, se lähti liukumaan jarruvian vuoksi ja suistui rotkoon. 37 ihmistä kuoli onnettomuudessa ja ainakin 70 loukkaantui vakavasti. Lehtitietojen mukaan kuolleisiin lukeutuivat 30 oppilasta, bussin kuljettaja, kuusi koulun opettajaa ja koulun apulaisjohtaja. Oppilaat olivat kuudennella, seitsemännellä, kahdeksannella, yhdeksännellä ja kymmenennellä luokalla.

## Lähteet

## Aiheesta muualla
*
Vasili Perovski

**Vasili Aleksejevitš Perovski** (, 20. helmikuuta (J: 9. helmikuuta) 1795 Potšep – 20. joulukuuta (J: 8. joulukuuta) 1857 Alupka) oli venäläinen kenraaliadjutantti ja ratsuväen kenraali.

Vasili Perovski oli venäläisen valtiomiehen Aleksei Razumovskin avioton lapsi. Valmistuttuaan Moskovan yliopistosta vuonna 1811 hän pääsi aliupseerina Venäjän keisarin seurueen palvelukseen. Borodinon taistelun jälkeen Perovski jäi ranskalaisten vangiksi. Turkin sodassa vuonna 1828 hän haavoittui vakavasti ja joutui jättämään asepalveluksen. Vuonna 1833 Perovski nimitettiin Orenburgin läänin sotilaskuvernööriksi. Vuonna 1839 hän teki epäonnistuneen sotaretken Hivan kaanikuntaa vastaan. Vuonna 1842 Perovski luopui tehtävistään, mutta palasi uudestaan Orenburgin sotilaskuvernöörin virkaan vuosiksi 1851–1857. Vuonna 1853 venäläiset valtasivat hänen johdollaan Ak-Metšetin linnoituksen, joka sai nimen Fort-Perovski (myöhemmin Perovsk, nykyään Qızılorda). Vuonna 1855 Perovski sai kreivin arvon.

## Lähteet
Sancho III (Kastilia)

**Sancho III** (esp. *el Deseado*) (n. 1133/1134​ Toledo – 31. elokuuta 1158 Toledo) oli Kastilian kuningas vuosina 1157–1158.  

## Suku
Hänen vanhempansa olivat kuningas Alfonso VII ja Berengaria de Barcelona (1116–1149), joka oli Barcelonan kreivi Ramón Berenguer III:n ja Provencen kreivitär Dulcen tytär. 

Sanchon nuorempi veli Ferdinand II peri Leónin ja näin Kastilian ja Leónin valtioliitto purkaantui. Huomattavaa on, että vanhempi poika Sancho sai Kastilian, joka siis laskettiin nyt arvokkaammaksi osaksi perintöä ja nuorempi sai valtakunnan aiempien vuosien ydinalueen Leónin.  

## Kuningas
Sancho III oli kuitenkin kuvitellut perivänsä isänsä keisariuden ja helmikuussa 1158 hän solmi Tudellenissa liittolaissuhteen Barcelonan kreivi Ramón Berenguer IV:n kanssa saadakseen korvausta menetyksilleen tulevista valloituksista Navarrasta. 

Muutama kuukausi tämän jälkeen Sancho tapasi veljensä Ferdinandin Sahagúnissa ja sopi tämän kanssa, kuinka tulevissa taisteluissa voitetut maat jaettaisiin heidän kesken. Sopimus oli tähdätty kaikkia muita kristittyjä kuninkaita kuin Ramón Berenguer IV:tä vastaan. 

Sotilaallisen voimannäytöksen jälkeen Sancho pystyi sopimuksella vahvistamaan keisarillisen isänsä voittaman Aragonian ja Navarran vasallivallan.

Hallittuaan vain hieman yli vuoden Sancho III kuitenkin kuoli 31. elokuuta 1158 ja vallan peri hänen kaksivuotias poikansa Alfonso VIII ja maa ajautui valloitussotien sijaan sisäiseen sekasortoon.

## Avioliitto ja jälkeläiset
Sancho III avioitui 30. tammikuuta 1151 Pamplonan kuningas García IV Ramírezin ja Marguerite de l'Aiglen tyttären Blanca Garcés de Pamplonan eli Blanka Navarralaisen (1137–1156) kanssa. Kuningatar Blanca kuoli 19-vuotiaana kolmannen lapsensa synnyttyä lapsivuoteeseen eli synnytyksen jälkeiseen infektioon. 

Heille syntyi kolme lasta, joista vain yksi eli aikuiseksi:

* Nimeltä tuntematon poika (1153/54–1153/55), kuoli alle 2-vuotiaana.

* Alfonso VIII de Castilla (1155–1214).​ Kruununperijä isänsä kuoleman jälkeen, jonka vallan ja vaatimuksen kruunuun haastoivat serkku Leónin kuningas Alfonso IX ja almohadit, jotka hän löi Las Navas de Tolosan taistelussa vuonna 1212. 

* Kruununprinsessa García de Castilla (1156–1156), kuoli alle vuoden ikäisenä.

## Lähteet
*

### Viitteet
Äännös

**Äännös** on fysikaalinen tapahtuma ihmisen ääntöelimistössä, joka synnyttää ääniaaltoja. Kun ihminen kuulee äännöksen, joka muodostaa ymmärrettävä puhetta, hän aivoissaan analysoi sen ja jakaa sen äänteisiin ja foneemeihin, jotka muodostavat kuultuja sanoja. Äännös sisältää kuultujen äänteiden perusominaisuuksien ohella siirtymäinformaatiota sekä ääntäjän fysiikasta ja ääntämistilanteesta johtuvia yksilöllisiä piirteitä.  Äännöksestä voidaan ottaa spektrogrammi, josta voidaan erottaa äänteitä, sikäli kuin äännös sisältää luonnollisen kielen sanan tai lauseen. Instrumentaalifoneettiset mittaukset muodostavat tieteellisen perustan jokaisen äännetyypin akustisten ominaisuuksien kuvaamiselle. 

## Katso myös
* Äänne
* Foneemi
* Allofoni
* Puheanalyysi

## Lähteet
Lähikuvassa Erno Paasilinna

**Lähikuvassa Erno Paasilinna** on kirjailija Antti Tuurin vuonna 2009 ilmestynyt muistelma kirjailijaystävä Erno Paasilinnasta.

## Lähteet

## Aiheesta muualla
* Hannu Waarala: Lähikuvassa Erno Paasilinna . Savon sanomat 19.3.2009.
* Eino Kaikkonen: Erno Paasilinnan yksinäisyys ja uhma toisin silmin. Kansan uutiset 1.7.2009.
* Petri Anttila: Toisinajattelijan muotokuva  Kymen sanomat 21.4.2009.
Victor Razafimahatratra

**Victor Razafimahatratra** (8. syyskuuta 1921 – 6. lokakuuta 1993) oli madagaskarilainen roomalaiskatolinen arkkipiispa ja yksi kirkon kardinaaleista. Hän kuului jesuiittoihin.

Razafimahatratra vihittiin papiksi 28. heinäkuuta 1956 ja nimitettiin Farafanganan hiippakunnan piispaksi 16. tammikuuta 1971. Piispaksi vihkiminen seurasi 18. huhtikuuta. Pääkonsekraattorina toimi Gilbert Ramanantoanina, jota avustivat Albert Joseph Tsiahoana ja Jean-Pierre-Dominique Zévaco.

10. huhtikuuta 1976 Razafimahatratra sai nimityksen Tananariven arkkipiispaksi, jona hän toimi loppuikänsä. Ennen hänen kuolemaansa arkkihiippakunnan nimi ehti kuitenkin muuttua Antananarivoksi. Kardinaaliksi Razafimahatratra valittiin 24. toukokuuta 1976, jolloin hänet nimitettiin Santa Croce in Gerusalemmen kardinaalipapiksi. Hän osallistui paavin valintoihin kahdessa konklaavissa vuonna 1978.

## Lähteet
Body Heat (Blue Systemin albumi)

**Body Heat** on Blue Systemin toinen albumi, joka on julkaistu vuonna 1988. Se on tyylillisesti vielä edellisen albumin synthpop musiikkia, mutta osassa kappaleista on jo viitteitä syntymäisillään olevasta 90-luvun soundista.

Albumilta nousivat hiteiksi kappaleet "Under My Skin" ja "My Bed Is Too Big".

## Kappaleet
# "Under My Skin" – 3:31
# "Do You Wanna Be My Girlfriend" – 3:55
# "Titanic 650604" – 3:23
# "Love Suite" – 3:17
# "Body Heat" – 3:04
# "My Bed Is Too Big" – 3:13
# "Too Young" – 3:39
# "Sorry Little Sarah" (New York Dance Mix)" – 5:56
# "Silent Water" – 3:34
# "I Want To Be Your Brother" – 3:12
Juha Nuutinen

**Juha Nuutinen** (s. 1951) on suomalainen soitinrakentaja. Nuutinen aloitti kitaroiden rakentelun harrasteena 1970-luvun alkupuolella. Verstaan hän perusti vuonna 1974, keskittyen akustisiin kitaroihin. Sähkökitaroita Nuutinen alkoi rakentaa vuoden 1977 tienoilla . Hän oli myös mukana perustamassa Kitarapaja Ky:tä vuonna 1979. Omalla nimellään ja logollaan Nuutinen on tehnyt kitaroita vuodesta 1982 . 

1990-luvulla tapahtuneen jalopuuvarastonsa palon jälkeen Nuutinen erikoistui kierrätysmateriaalikokeiluihin . 

## Kitarat

Nuutisen tunnetuimpia soittimia ovat esim. Juice Leskisen käyttämä Suomen kartan muotoinen Fender Telecaster -tyyppinen sähkökitara (joka näkyy mm. Sivilisaatio-levyn kannessa) sekä vanhojen äitiyspakkauksien pesuvadeista rakennetut ammekitarat. Myös 1970–80 -luvun Kitarapaja-kitarat olivat Nuutisen (pitkälti Schecterin osista) kokoamia. Nuutisen soittimia ovat käyttäneet Leskisen ohella muun muassa Raoul Björkenheim, Jukka Tolonen ja Edu Kettunen .

Suomen ainoan kitaramuseon, Lapinjärven Kitarakartanon kokoelmassa on yksi Nuutisen ammekitaroista, rakennusvuosiksi merkattu 1997-2000.

## Juice Leskiselle tehty "Suomi-kitara"
Leskinen tilasi Nuutiselta "Suomi-kitaran" vuoden 1977 tienoilla. Osina käytettiin Schecterin ja Fenderin osia sekä Koulukartaston Suomen karttaa. Leskisen mukaan ideana oli se että "olisi hienoa, jos kiertueella voisi nähdä, missä kohtaa Suomea milloinkin ollaan" . Kitara oli olennainen osa Leskisen 1980-luvun live-esiintymisiä ja hän lainasi sitä eturivin muusikoille keikoillaan. Soitin on useamman Leskisen levyn kansikuvassa.

## Lähteet
Binomitodennäköisyys

**Binomitodennäköisyys** eli **toistokoe** on menetelmä, jota käytetään tilanteissa, jossa jokin koe toistetaan n kertaa toisistaan riippumattomasti, ja halutaan tietää, että mikä on todennäköisyys, että koe onnistuu täsmälleen k kertaa. Kokeelle on rajattu vain kaksi tulosmahdollisuutta, joko se onnistuu, tai epäonnistuu.

## Lause
Jos koe, joka onnistuu todennäköisyydellä p (ja epäonnistuu todennäköisyydellä q=1-p), toistetaan riippumattomasti n kertaa, ja jos X on onnistuneiden kokeiden määrä, niin


P (X=k)={n \choose k}p^k q^{(n-k)},


missä


{n \choose k}= \frac{n!}{k!\,(n-k)!},


jota kutsutaan binomikertoimeksi.

## Esimerkkejä

1. Säkissä on neljä mustaa ja kuusi valkoista palloa. Säkistä otetaan satunnaisesti yksi pallo ja laitetaan se takaisin. Tämä toistetaan viisi kertaa. Millä todennäköisyydellä on nostettu täsmälleen kolme kertaa musta pallo?

Ratkaisu: Säkissä on siis yhteensä kymmenen palloa. Eli todennäköisyydellä 4/10=0{,}4  nostettu pallo on musta. Vastaavasti valkoisen pallon todennäköisyys on 6/10=0{,}6. Eli p=0{,}4 ja q=0{,}6. Nostokertoja on viisi kappaletta, joten n=5. Haluttiin tietää, että millä todennäköisyydellä on nostettu kolme kertaa musta pallo, eli k=3. Merkitään vielä A="kolme mustaa ja kaksi valkoista palloa". Haluttu todennäköisyys on siis


P (A)={n \choose k}p^k q^{(n-k)} = {5 \choose 3} \cdot 0{,}4^3 \cdot 0{,}6^{2} = 10 \cdot 0{,}064 \cdot 0{,}360 \approx 0{,}230.


2. Olkoon koripallossa vapaaheiton onnistumisen todennäköisyys *p* = 80 % = 0,8. Epäonnistumisen todennäköisyys *q* on nyt  1 – *p* = 0,2. Lasketaan todennäköisyys sille, että viidestä (= *n*) heitosta ainakin kolme (= *i*) onnistuu. Vastaus saadaan yhdistämällä kolme tapausta (onnistuneita heittoja on kolme, neljä tai viisi):

: \sum_{k=i}^n \binom{n}{k} p^k q^{(n-k)} \approx 0{,}94 = 94\,\%.

## Katso myös
*Binomijakauma
## Lähteet
*Ruskeepää, Heikki: Todennäköisyyslaskenta, luentomoniste, Turun yliopisto, Sovellettu matematiikka, 1996

*Honkala, Iiro: Kombinatoriikka, luentomoniste, Turun yliopisto, 2009

*Tuominen, Pekka: Todennäköisyyslaskenta I, 8. painos, Limes ry, 2007

*http://en.wikipedia.org/wiki/Binomial_probability

*http://opinnot.internetix.fi/fi/materiaalit/maa/maa06/maa6_11_binomitodennakoisyys.pdf?C:D=1465660&m:selres=1465660

### Viitteet
Flavio Cipolla

**Flavio Cipolla** (s. 20. lokakuuta 1983 Rooma) on italialainen tennispelaaja. Parhaimmillaan hän on ollut kaksinpelissä ATP-listan sijalla 70 huhtikuussa 2012 ja nelinpelissä sijalla 75 heinäkuussa 2008.

Grand Slam -turnauksissa Cipolla on päässyt parhaimmillaan kolmannelle kierrokselle Yhdysvaltain avoimissa 2008, jonka pääsarjaan hän pääsi mukaan karsintojen kautta. Ensimmäisellä kierroksella hän voitti Jan Hernychin ja toisella kierroksella Lu Yen-hsunn. Kolmannella kierroksella Cipolla hävisi viisieräisen ottelun maailmanlistan kymmenennellä sijalla olleelle Stanislas Wawrinkalle luvuin 7–5, 7–6(4), 4–6, 0–6, 4–6.

## Lähteet

## Aiheesta muualla
* Flavio Cipolla profiili ATP:n kotisivuilla
Erkki K. Laitinen

**Erkki Kalervo Laitinen** (s. 1951) on Vaasan yliopiston emeritusprofessori. Hän toimi professorina kauppatieteellisessä tiedekunnassa, laskentatoimen ja rahoituksen yksikössä. Hän on kauppatieteiden tohtori. 

Laitinen on tunnettu konkurssien ja maksuhäiriöiden tutkija, joka on luonut useita pankeissa ja muissa organisaatioissa käytössä olevia tilastollisia (lineaarisia ja logistisia) malleja, joiden avulla yritysten rahoituksellisia häiriöitä voidaan ennustaa. Laitinen on kirjoittanut aihepiiristä kymmeniä kansainvälisiä artikkeleita ja useita oppikirjoja. 

Laitinen on alun perin kotoisin Lahdesta. Hän väitteli tohtoriksi Jyväskylän yliopiston taloustieteen laitoksella vuonna 1980. Laitisen aiheena oli tilinpäätösanalyysin teoreettinen perusta (*Financial ratios and the basic economic factors of the firm: A steady state approach*). Laitinen muutti Vaasaan vuonna 1986. Laitinen on lisäksi tunnettu johdon laskentatoimen tutkija, joka on tutkinut erityisesti hinnoittelua ja suorituskyvyn mittaamista. Laitinen toimii arvioitsijana lähes kahdessakymmenessä kansainvälisessä julkaisussa. 

## Lähteet

## Aiheesta muualla
* Professori Erkki K. Laitisen julkaisut ja asiantuntijatehtävät Vaasan yliopiston tutkimustietokannassa
Jalkapallon suomenmestaruuskilpailut 1909

**Jalkapallon SM-kilpailu 1909** oli toinen jalkapallon Suomen mestaruuskilpailu. Kilpailuun ilmoittautuivat samat joukkueet kuin edellisenä vuotena: Polyteknikot, Unitas, HIFK ja HJK Helsingistä sekä Viipurin Reipas. Näistä Unitas vetäytyi kilpailusta ilman ainoatakaan ottelua. Turusta ei SM-kilpailuun osallistunut joukkuetta, mutta IFK- finaalissa Kaisaniemessä Åbo IFK voitti SM-loppuottelija HIFK:n 3-0 (2-0). Mestaruuden voitti Polyteknikkojen Urheiluseura, joka voitti 17. lokakuuta 1909 pelatussa loppuottelussa HIFK:n 4-0.

## Alkuerä

Polyteknikkojen Urheiluseuran ja Unitaksen piti kohdata kilpailujen ensimmäisessä ottelussa, mutta Unitas luopui kilpailusta Palloliiton erotettua sen joukkueesta muutamia pelaajia.

## Välierät

## Loppuottelu

## Suomen mestarit

Maalivahti: A.O.Holma, Puolustajat: Arvo Eerikäinen, Niilo Puhakka, Arvo Hamara, Georg Andersson, Johannes Ollus, Hyökkääjät: Kaarlo Sahlan, Arvo Carelius, August Sandsund, Kyösti Kehvola, Yrjö Ahnger.

## Lähteet

## Aiheesta muualla
* Suomen pääsarjatason sarjataulukot RSSSF:n sivuilla
Gō Soeda

**Gō Soeda** (, s. 5. syyskuuta 1984 Kanagawa) on japanilainen tennispelaaja. Parhaimmillaan hän on ollut kaksinpelissä ATP-listan sijalla 47 heinäkuussa 2012.

Soeda on päässyt kolme kertaa Grand Slam -turnauksessa ensimmäistä kierrosta pidemmälle, Wimbledonissa 2012,Australian avoimissa 2013 sekä Wimbledonissa 2013. ATP-haastajaturnauksia Soeda on voittanut yhdeksän kappaletta. ATP-turnauksen pääsarjassa Soeda debytoi Hồ Chí Minhissa syyskuussa 2005 häviten ensimmäisellä kierroksella maailmanlistan sijalla kymmenen olleelle Mariano Puertalle luvuin 4–6, 7–6(5), 4–6.

Soeda on edustanut Davis Cupissa Japania 14 maaottelussa vuodesta 2005 lähtien. Hän on voittanut 19 ottelua ja hävinnyt viisi ottelua. Aasian kisoissa Soeda on voittanut vuonna 2006 pronssia kaksinpelissä ja hopeaa joukkuekilpailussa sekä vuonna 2010 pronssia kaksinpelissä ja joukkuekilpailussa.

## Lähteet

## Aiheesta muualla

* Gō Soedan kotisivut
* Gō Soeda profiili ATP:n kotisivuilla
Destroy!

**Destroy!** on suomalaisen metalliyhtye Profane Omenin kolmas studioalbumi, joka julkaistiin syyskuussa 2011 levymerkillä Spinefarm Records.

## Kappaleet
#
#
#
#
#
#
#
#
#

## Kokoonpano
;Yhtye
* Jules Näveri – laulu
* Williami Kurki – kitara
* Andy J. Bonfire – kitara
* Samuli Mikkonen – rummut
* Antti Seroff – basso

;Vierailevat muusikot
* Ismo Haavisto – harmonikka (kappale 1)
* Valtteri Kurki – flyygeli (kappale 7)
* Kokkonen, Seroff, Kurki, Mikkonen – DHC-Zombie-kuoro

;Tuotanto
* Mikko Herranen – tuottaja, äänittäjä, miksaaja
* Ville Sorvali – tuottaja
* Aksu Hanttu – äänittäjä, tuottaja (laulu)
* Svante Forsbäck – masteroija

## Arvostelut
* Imperiumi.net: 
* Noise.fi: 
* Soundi: 

## Lähteet

## Aiheesta muualla
* ''Destroy!'' discogs.com -sivustolla
*
Soita mulle (Reginan albumi)

**Soita mulle** on 7. syyskuuta 2011 julkaistu suomalaisen elektronista popmusiikkia soittavan Reginan neljäs albumi. Levy nousi julkaisunsa jälkeen Suomen virallisen listan sijalle 5 . Kappaleesta "Haluan sinut" julkaistiin single kesäkuussa 2011 .

## Kappaleet
# 
# 
# 
# 
# 
# 
# 
# 
# 

## Arvostelut
* Desibeli.net: 
* Helsingin Sanomat: 
* Nuorgam: 88/100
* Pitchfork Media: 7.0/10
* Rumba: 
* Soundi: 

## Lähteet
Sokrates (täsmennyssivu)

**Sokrates** (; ; ) on kreikkalainen nimi.

## Etunimenä

### Antiikin kreikkalaisia

* Sokrates (470/469 eaa.–399 eaa.), filosofi
* Sokrates nuorempi, henkilö Platonin dialogeissa *Sofisti* ja *Valtiomies*
* Sokrates Akhaialainen (n. 436-401 eaa.), palkkasotilas Kyyros nuoremman sotaretkellä
* Sokrates Makedonialainen (300-luku eaa.), ratsuväenkomentaja Aleksanteri Suuren armeijassa
* Sokrates Skolastikko (Sokrates Konstantinopolilainen, s. n. 380), bysanttilainen kirkkohistorioitsija

### Muita

* Sócrates (1954–2011), brasilialainen jalkapalloilija
* Sokratis Kokkalis (s. 1939), kreikkalainen liikemies
* Sokratis Papastathopoulos (s. 1988), kreikkalainen jalkapalloilija
* Sokratis Skartsis (s. 1936), kreikkalainen runoilija ja professori

## Sukunimenä

* José Sócrates (s. 1957), Portugalin pääministeri 2005-2011

## Muuta

* 5450 Sokrates, asteroidi
* Sokrates, Pekka Himasen laatima filosofinen äly- ja strategiapeli
* Sokrates-kahvila, kokoontuminen, jossa pohditaan ideoita sokraattisella metodilla
* Sokrates-ohjelma, Euroopan unionin koulutusohjelma
* Sokrates-palkinto, Skepsis ry:n myöntämä palkinto järkiperäisen ajattelun edistämisestä
* SOCRATES, lääketieteellinen potilaan kivun määrittämiseen käytettävä haastattelumalli
Aristoteles (täsmennyssivu)

**Aristoteles** (; ) on kreikkalainen nimi.

## Etunimenä
### Antiikin kreikkalaisia

* Aristoteles (384–322 eaa.), filosofi, peripateettisen koulukunnan perustaja
* Aristoteles (400-luku eaa.), kolmenkymmenen tyrannin jäsen, joka esiintyy myös Platonin dialogissa *Parmenides*
* Aristoteles Argoslainen (200-luku eaa.), filosofi, joka kapinoi Kleomenes III:ta vastaan Argoksessa
* Aristoteles Ateenalainen, puhuja ja valtiomies
* Aristoteles Kyreneläinen (300-luku eaa.), kyreneläiseen koulukuntaan kuulunut filosofi
* Aristoteles Mytileneläinen (100-luku), peripateettinen filosofi

### Muita

* Aristotélis Onásis (Aristoteles Onassis, 1900–1975), kreikkalainen laivanvarustaja
* Aristotile Fioravanti (n. 1415–1486), italialainen renessanssiajan arkkitehti ja insinööri

## Paikkoja

* Aristotélis, kunta Chalkidikín alueyksikössä Kreikassa

## Muuta

* 6123 Aristoteles, asteroidi
* Thessalonikin Aristoteles-yliopisto, yliopisto Kreikassa
Leonésin kieli

**Leonésin kieli** (*llengua llionesa*) on indoeurooppalainen kieli, joka kuuluu astur-leonilaisten kielten ryhmään. Kielellä on noin 25&nbsp;000–50&nbsp;000 puhujaa pääasiassa Leónin maakunnassa, Espanjassa ja joissakin portugalilaisissa kaupungeissa. Kieli käyttää latinalaista kirjaimistoa. Kieltä puhuttiin suuressa osassa Espanjaa 1200-luvulla, mutta nykyään se on pieni vähemmistökieli maan luoteisosissa. Ensimmäiset leonésinkieliset tekstit ovat 900-luvun loppuvaiheissa kirjoitettuja dokumentteja.

## Aiheesta muualla
*Leonésinkielisen hallinnon viralliset sivut

## Link
* Héctor García Gil. Asturian-leonese: Linguistic, Sociolinguistic and Legal Aspects 
* Asturian Language Academy 
* González i Planas, Francesc. Institutum Studiorum Romanicorum «Romania Minor». The Asturleonese Dialects. 
* La Caleya Cultural Association.
* Furmientu Cultural Association.
* Faceira Cultural Association.
* El Teixu Cultural Association.
B in the Mix: The Remixes Vol. 2

**B in the Mix: The Remixes Vol. 2** on yhdysvaltalaisen poplaulaja Britney Spearsin toinen remix-albumi. Se on tarkoitus julkaista 7. lokakuuta 2011. Albumi sisältää kolme remix-versioita Spearsin kolmelta edelliseltä studioalbumilta, Blackout (2007), Circus (2008) ja Femme Fatale (2011)  sekä remix-versio kappaleesta 3.

## Kappaleet

## Lähteet
Ontarion veteraanien muistomerkki

**Ontarion veteraanien muistomerkki** () on sotamuistomerkki Queen's Park -puistossa Toronton kaupungissa Kanadassa. Muistomerkki on 30 metriä leveä graniittinen monumentti, johon on kaiverrettu kuvia Kanadan sotahistoriasta aina vuodesta 1867 alkaen. Muistomerkin suunnitteli Allan Harding MacKay. Muistomerkki valmistui vuonna 2006.
Miljoonan vuoden yksinäisyys

**Miljoonan vuoden yksinäisyys: Kertomus maailmankaikkeuden ymmärtämisestä** on Pekka Teerikorven vuonna 2007 julkaisema kirja tähtitieteen historiasta.

## Lähteet

## Aiheesta muualla
*
HMS Anemone (M48)

**HMS Anemone** (viirinumerot K48 ja M48) oli Britannian kuninkaallisen laivaston vuonna 1940 valmistunut Flower-luokan korvetti toisessa maailmansodassa.

## Valmistus

Alus tilattiin 25. heinäkuuta 1939 Blythistä Blyth Shipbuilding and Dry Docks Company Limitediltä, missä köli laskettiin 26. lokakuuta. Alus laskettiin vesille 22. huhtikuuta 1940 ja valmistui 12. elokuuta.

## Palvelus
*Anemone* upotti Islannin eteläpuolella () 7. tammikuuta 1941 Regia Marinan sukellusveneen *[[RN Nani]]n*. Alus pelasti 17. maaliskuuta 94 merimiestä vaurioituneelta brittiläiseltä kauppa-alukselta *Narivalta*, jonka Saksan laivaston sukellusvene *[[U-600]]* oli torpedoinut. *Anemone* yritti upottaa pahoin vaurioituneen aluksen tykkitulella tuloksetta. Sukellusvene *[[U-91 (1941)|U-91]]* upotti lopulta aluksen ().

*Anemone* ja *[[HMS Pennywort (K111)|HMS Pennywort]]* pelastivat 18. maaliskuuta 54 merimiestä brittiläiseltä kauppalaivalta *Canadian Starilta*, jonka sukellusvene *[[U-221]]* oli upottanut torpedoimalla ().

Lokakuussa 1945 alus ei ollut alusluettelossa, vaan se myytiin marraskuussa 1949 Pelagosille, joka muutti sen poijuveneeksi Marinens Hovedverftillä Hortenissa Norjassa. Alus palasi telakalta 3. lokakuuta 1950 nimettynä *Pelikaniksi*.

Alus muutettiin 1951 valaanpyyntialukseksi Howaldtswerkellä Kielissä Saksassa. Sen viimeinen pyyntikausi oli 1961–1962, minkä jälkeen alus makasi ankkurissa. Alus myytiin joulukuussa 1963 Greåkeriin, Østfold Skipsopphugningille, joka nimesi sen *Østfoldiksi*. Se romutettiin 1. marraskuuta 1964.

### Aluksen päälliköt
Aluksen päälliköinä toisessa maailmansodassa olivat:
*Humphry Gilbert Boys-Smith 20. kesäkuuta 1940 – 25. helmikuuta 1942
*Robert Atkinson 25. helmikuuta – 22. heinäkuuta 1942
*Patrick George Alexander King 22. heinäkuuta 1942 – 1. heinäkuuta 1943
*Joseph Benjamin Sparkes 1. heinäkuuta 1943 – 1. maaliskuuta 1945
*Ronald Stewart Mackay 1. maaliskuuta – heinäkuu 1945

## Lähteet
*
*
*

### Viitteet
Puna-armeijan muistomerkki (Olomouc)

**Puna-armeijan muistomerkki** () on muistomerkki puna-armeijalle. Puna-armeijan muistomerkki sijaitsee Olomoucin kaupungissa Olomoucin puistossa Määrin maakunnassa Tšekissä. Muistomerkki valmistui 15. heinäkuuta 1945, jolloin oli kulunut 68 päivää toisen maailmansodan päättymisestä Euroopassa. Muistomerkin suunnitteli arkkitehti Jaroslav Kovar Olomouc. Tyyliltään muistomerkki edustaa sosialistista realismia.
Tower Heist

**Tower Heist** on Brett Ratnerin ohjaama yhdysvaltalainen toiminta-komediaelokuva vuodelta 2011. Se kertoo New Yorkissa sijaitsevan rikkaiden asuttaman pilvenpiirtäjän palvelusväestä, joka saa selville rakennuksen omistajan syytäneen heidän rahansa pyramidihuijaukseen. Towerin vastaava johtaja kehittää suunnitelman ja saa mukaan lankonsa, ovimiehen, hissipojan, sisäkön ja häädetyn asukkaan. Taiturivarkaan avulla he päättävät ottaa oikeuden omiin käsiinsä.

Kriitikot suhtautuivat elokuvaan penseästi, mutta näyttelijäsuoritukset saivat kehuja arvosteluissa. Kritiikistä huolimatta elokuva oli kassamenestys.

Elokuvaa kuvattiin marraskuusta 2010 alkaen New York Cityssä läntisen Central Parkin ympäristössä. Tower-rakennusta esitti Donald Trumpin Trump International Hotel and Tower. Trump antoi elokuvan tekijöille luvan käyttää omistamiaan luksuslukaaleja, kuten International Hotelia, ulkokuvissa. *Tower Heistin* ryöstöjaksoa kuvattiin Macy'sin kiitospäivän paraatin aikoihin, ja tuotantoryhmä uusi tapahtuman vielä viikon päästä myöhempiä kohtauksia varten. Elokuvan pienissä cameorooleissa vilahtavat muun muassa näyttelijä Robert Downey Jr. sekä malli Kate Upton.

*Tower Heistin* maailmanensi-ilta oli 24. lokakuuta 2011 Ziegfeld Theatressa New Yorkissa.

## Näyttelijät

## Lähteet
AEK Larnaka

**Athletiki Enosi Kition** () eli **AEK Larnaka** on larnakalainen jalkapalloseura. Seura perustettiin 1994, kun EPA Larnaka ja Pezoporikos Larnaka yhdistyivät. AEK pelaa Kyproksen korkeimmalla sarjatasolla Kyproksen jalkapalloliigassa. Kyproksen Cupin seura on voittanut vuosina 2004 ja 2018. Kyproksen liigassa joukkue on sijoittunut toiseksi vuosina 2015, 2016, 2017 ja 2019.

## Lähteet
Sanaleikki

**Sanaleikki** on huumorin muoto, joka perustuu sanojen monimerkityksellisyyteen tai äänteellisiin ominaisuuksiin, kuten alku- ja loppusointuun.  Sanaleikkeihin voi sisältyä arvoituksia tai kompia. Sanaleikkejä on vaikeaa, joskus mahdotonta kääntää toisille kielille.

Eräs sanaleikki on sijoittaa tietynkaltaisia sanoja lauseiden sisään esimerkiksi:
Kie*varis*sa m*alli*puuseppä *ruokki* tut*tavi*aan! tai muodostaa lauseita joissa kirjaimet esiintyvät samoina: *Juu, rikas* vitamiineista on tuo *juurikas.* *Tukki tukki tukkitien* on myös sanaleikki, sellainen, jossa sama sana esiintyy kahdessa eri merkityksessä.

Muita sanaleikkejä ovat esimerkiksi anagrammit, palindromit ja sananmuunnokset.

## Lähteet

## Aiheesta muualla
Taking Children Seriously

**Taking Children Seriously** (lyh. **TCS**; ) on kasvatusliike ja koulutuksellinen filosofia, jonka ydinidea on se, että on sekä mahdollista että suotavaa kasvattaa ja kouluttaa lapsia tekemättä mitään vastoin heidän tahtoaan ja panematta heitä tekemään mitään vastoin tahtoaan.

Liikkeen perustivat vuonna 1994 sähköpostilistauksen seurauksena libertaristi Sarah Fitz-Claridge ja David Deutsch. Deutsch on  Oxfordin yliopiston teoreettisen fysiikan professori.

TSC:n mukaan aikuisten ja lasten perinteiset vuorovaikutukset perustuvat pakkovaltaan. TCS ei kuitenkaan ole kasvatusmetodi vaan pikemminkin tyyli, ajattelutapa, filosofia. TSC:n dogmit perustuvat fallibilismiin, siihen että jokainen ihminen on erehtyväinen. TSC:n filosofiaa inspiroi Karl Popperin tietoteoria. Popper oli itsekin kasvattaja ja kouluttaja ennen kuin ryhtyi filosofiksi. Itse asiassa filosofia oli tuolloin hänelle vain toinen vaihtoehto: mahdollisuus emigroitua ja välttyä Anschlussilta.

## Lähteet
Moussa Sow

**Moussa Sow** (s. 19. tammikuuta 1986 Mantes-la-Jolie, Ranska) on ranskalaissenegalilainen jalkapalloilija. Hän edustaa turkkilaista Fenerbahçea ja on pelipaikaltaan hyökkääjä.

## Seurajoukkueura
Sow aloitti ammattilaisuransa Rennesistä vuonna 2004, jota ennen hän oli pelannut seuran juniorijoukkueissa. Hän pelasi joukkueessa vuoteen 2010 asti, viettäin ainoastaan kauden 2007–2008 lainalla Sedanissa. Kesällä 2010 Sowin sopimus joukkueen kanssa umpeutui ja niin hän siirtyi kolmivuotisella Lilleen.

Sow onnistui maalinteossa heti ensiesiintymisessään uudessa joukkueessa vanhaa seuraansa Rennesiä vastaan. Kaudella 2010–2011 hän voitti sarjan maalikuninkuuden 25 osumallaan ja oli yksi LOSCin mestaruuden avainhahmoista.

Tammikuussa 2012 Sow siirtyi LOSCista Turkin Superliigaan Fenerbahçen joukkueeseen. Sow teki seuran kanssa 4,5-vuotisen sopimuksen ja siirtosumma oli noin 13 miljoonaa euroa. 

## Maajoukkueura
Sow teki ensiesiintymisensä Senegalin maajoukkueessa 5. syyskuuta 2009 ottelussa Angolaa vastaan.

## Lähteet

## Aiheesta muualla
* Moussa Sowin tilastot National Football Teams -sivustolla
Jonas Eriksson

**Jonas Eriksson** (s. 28. maaliskuuta 1974 Sigtuna, Ruotsi) on ruotsalainen jalkapalloerotuomari. Hänestä tuli kansainvälinen erotuomari vuonna 2002. Ruotsin Allsvenskanissa hän tuominnut vuodesta 2000 lähtien.

## Aiheesta muualla
* Jonas Erikssonin esittely Ruotsin jalkapalloliiton sivustolla
Hagenin–Poiseuillen yhtälö

**Hagenin–Poiseuillen yhtälö** tai **Poiseuillen yhtälö** on virtausdynamiikan yhtälö, jonka avulla voidaan määrittää painehäviö laminaariselle virtaukselle poikkileikkaukseltaan ympyränmuotoisessa putkessa. Sen johtivat toisistaan riippumatta Gotthilf Heinrich Ludwig Hagen vuonna 1839 ja Jean Léonard Marie Poiseuille vuonna 1838. Yhtälön julkaisi ensimmäistä kertaa   Poiseuille vuosina 1840 ja 1846. Poiseuille halusi alkujaan mallintaa veren virtausta verisuonistossa, erityisesti aortassa ja hiussuonistossa, väitöskirjaansa varten. Tämä (ja lisäksi ilmanvirtauksen mallinnus keuhkoissa) ovat edelleen sen tärkeitä sovelluskohteita. 

Hagen–Poiseuillen yhtälö on
: \Delta p = \frac{128 \mu L q_v}{\pi d^4},
missä
: *Δp* on painehäviö (SI: [Δ*p*] = Pa)
: *μ* on nesteen dynaaminen viskositeetti (SI: [*μ*] = Pa s)
: *L* on putken pituus (SI: [*L*] = m)
: *q*v on tilavuusvirta (SI: [*q*v] = m3 s−1)
: *d* on putken halkaisija (SI: [*d*] = m).

## Matemaattinen johto
Lähdetään Navier–Stokesin yhtälöistä. Oletetaan virtaus stationääriseksi ja sylinterisymmetriseksi sekä putken suunnassa homogeeniseksi, jolloin jäljelle jää

:0=-\frac{1}{\rho}\nabla p + \frac{\mu}{\rho}\nabla^2 \vec{u}(r)\,

missä \rho on fluidin tiheys, \mu sen kinemaattinen viskositeetti, \vec{u}(r) säteestä riippuva virtausnopeus ja \nabla osittaisdifferentiaalioperaattori. Kirjoitetaan tämä vielä skalaarimuotoon sylinterisymmetrisyys ja *x*-suuntainen homogeenisuus huomioon ottaen:

:-\frac{\Delta P}{L} = \mu \frac{1}{r}\frac{\partial}{\partial r}\left(r \frac{\partial u}{\partial r}\right)\,

Nyt kaksi kertaa integroimalla ja asettamalla rajaehdot u(r=0) ja u(r=R)=0 saadaan ratkaisu

:u(r)=\frac{\Delta P}{4L\mu}(R^2-r^2)\,

eli putkivirtauksen poikkileikkaus on paraboloidin muotoinen. 

Toisaalta integroimalla edellinen lauseke putken poikkileikkauksen *S* yli saadaan tilavuusvirta eli

:q_v = \iint_S u(r)\text{ d}y\text{ d}z = \int_{\phi=0}^{\phi=2\pi}\textrm{ d}\phi \int_{r=0}^{r=R} \frac{\Delta P}{4L\mu}(R^2-r^2)r\textrm{ d}r = \frac{\Delta P \pi R^4}{8L\mu}\,

mistä Hagen–Poiseuillen yhtälö seuraa kirjoittamalla d=2R ja ratkaisemalla painehäviö \Delta P.

## Lähteet
*
Nokia N950

**Nokia N950** on matkapuhelinvalmistaja Nokian vain ohjelmistokehittäjille saatavissa oleva MeeGo-käyttöjärjestelmällä toimiva QWERTY-näppäimistöllä varustettu kosketusnäytöllinen älypuhelin. Se on ns. beeta-versio ja saapuu kehittäjille ilman tukipalvelua tai mitään takuita.

## Tietoja
*Kompassi, kiihtyvyystunnistin ja läheisyystunnistin
*GPS/A-GPS-paikannus ja Ovi Kartat
*Toistaa Microsoft Word-, Excel- ja Powerpoint-tiedostoja sekä PDF-tiedostoja

## Erot [[Nokia N9]] -puhelimeen
*N950 on kooltaan hieman isompi kuin N9
*N950:n kuoret alumiinia, N9:n polykarbonaattia
*N950:ssä on QWERTY-näppäimistö, N9 on kokonaan kosketuskäyttöinen
*N950:ssä isompi näyttö kuin N9:ssä
*Erilainen kamera
*N9:ssä uudempi Bluetooth
*N950:ssä ei NFC:tä
*N950:ssä on 1 320&nbsp;mAh:n akku, N9:ssä 1&nbsp;450&nbsp;mAh:n

## Lähteet
*Nokia N950 - GSMArena 
*Nokia N950 paljastui: kuin N9 QWERTY-näppäimistöllä - Tekniikka ja Talous 
*Nokia N950 now available for developers - thenokiablog.com
Paolo Rabitti

**Paolo Rabitti** (s. 18. lokakuuta 1936 Castellarano) on italialainen roomalaiskatolinen arkkipiispa. Hänet vihittiin papiksi Bolognan arkkihiippakuntaan 30. lokakuuta 1960 ja nimitettiin San Marino-Montefeltron hiippakunnan piispaksi 25. toukokuuta 1995. Piispaksi vihkiminen seurasi 24. kesäkuuta. Pääkonsekraattorina toimi Giacomo Biffi, jota avustivat Francesco Marchisano ja Mariano De Nicolò.

Rabitti sai 2. lokakuuta 2004 nimityksen Ferrara-Comacchion arkkihiippakunnan arkkipiispaksi. Hänet asetettiin tähän virkaan 28. marraskuuta.

## Lähteet
HMS Arbutus (M86)

**HMS Arbutus** (viirinumerot M86 ja K86) oli Britannian kuninkaallisen laivaston vuonna 1940 valmistunut Flower-luokan korvetti toisessa maailmansodassa.

## Valmistus

Alus tilattiin 25. heinäkuuta 1939 Blythistä Blyth Shipbuilding and Dry Docks Company Limitediltä, missä köli laskettiin 30. marraskuuta. Alus laskettiin vesille 5. kesäkuuta 1940 ja valmistui 12. lokakuuta.

## Palvelus
*Arbutus* ja *[[HMS Camellia]]* upottivat 7. maaliskuuta 1941 Islannin kaakkoispuolella () Saksan laivaston sukellusveneen *[[U-70 (1940)|U-70:n]]*. Alus pelasti merestä 5. huhtikuuta 40 merimiestä brittiläiseltä kauppa-alus *Athenicilta*, jonka sukellusvene *[[U-76 (1940)|U-76]]* oli upottanut torpedoimalla. Alus pelasti 12. kesäkuuta *[[HMS Pimpernel (K71)|HMS Pimpernelin]]* kanssa 19 miehistänjäsentä sukellusvene *[[U-552|U-552:n]]* torpedoimalta brittiläiseltä rahtilaivalta *Chinese Princeltä*.

Alus upposi 5. helmikuuta 1942 Pohjois-Atlantilla noin 295 merimailia Irlannin rannikon Erris Headista länteen Saksan laivaston sukellusveneen *[[U-136 (1941)|U-136]]* torpedoimana.

### Aluksen päälliköt
Aluksen päälliköinä olivat:
*Hugh Lloyd-Williams 10. elokuuta 1940 – maaliskuu 1941
*Arthur Lionel Waldegrave Warren maaliskuu 1941 – 5. helmikuuta 1942

## Lähteet
*
*
*

### Viitteet
Maltsat

**Maltsat** (*Atriplex*) on kasvisuku revonhäntäkasvien, aiemman luokituksen mukaan savikkakasvien heimossa. Sukuun kuuluu lähes 250 maailmanlaajuisesti tavattavaa lajia. Useimmat maltsat ovat yksivuotisia ruohoja, joiden lehdet ovat vastakkain. Monet maltsalajit ovat ulkomuodoltaan hyvin muuntelevia. Maltsat muistuttavat paljolti savikoita (*Chenopodium*), mutta ovat harvemmin rakkokarvaisia.

Joitain maltsalajeja, esimerkiksi tarhamaltsaa (*Atriplex hortensis*), viljellään lehtivihanneksina.

## Maltsalajeja
* hilsemaltsa (*Atriplex lasiantha*)
* hopeamaltsa (*Atriplex rosea*, syn. *A. laciniata*)
* isomaltsa (*Atriplex prostrata*)
* jäämerenmaltsa (*Atriplex lapponica*)
* kaakonmaltsa (*Atriplex oblongifolia*)
* kesimaltsa (*Atriplex argentea*)
* kielimaltsa (*Atriplex pedunculata*)
* kiiltomaltsa (*Atriplex sagittata*)
* kilsemaltsa (*Atriplex glauca*)
* kolmihammasmaltsa (*Atriplex tridentata*)
* kylämaltsa (*Atriplex patula*)
* lamomaltsa (*Atriplex suberecta*)
* laukkamaltsa eli suolamaltsa (*Atriplex longipes*)
* liuskamaltsa (*Atriplex calotheca*, syn. *A. hastata*)
* lännenmaltsa (*Atriplex glabriuscula*)
* marjamaltsa (*Atriplex semibaccata*)
* marskimaltsa (*Atriplex portulacoides*, syn. *Halimione portulacoides*)
* merimaltsa (*Atriplex littoralis*)
* pensassuomumaltsa (*Atriplex polycarpa*)
* pikkumaltsa (*Atriplex praecox*) (pikkusuolamaltsa *A. longipes* subsp. *praecox*)
* puolikuumaltsa (*Atriplex semilunaris*)
* rakkomaltsa (*Atriplex micrantha*)
* risumaltsa (*Atriplex halimus*)
* silomaltsa (*Atriplex laevis*)
* susannamaltsa (*Atriplex belangeri*, syn. *A. thunbergiifolia*)
* tarhamaltsa (*Atriplex hortensis*)
* tataarimaltsa (*Atriplex tatarica*) 

## Lähteet

## Aiheesta muualla
* Funet: Maltsat (''Atriplex'')
* Den virtuella floran: ''Atriplex'' 
* ITIS: ''Atriplex'' 
* United States Department of Agriculture (USDA): ''Atriplex'' 
* Flora of China: ''Atriplex''
Albert Joseph Tsiahoana

**Albert Joseph Tsiahoana** (3. elokuuta 1927 – 15. kesäkuuta 2012) oli madagaskarilainen roomalaiskatolinen arkkipiispa. Hänet vihittiin papiksi Diégo-Suareziin 26. elokuuta 1956 ja nimitettiin sen vihkipiispaksi sekä Abthugnin titulaaripiispaksi 10. helmikuuta 1964. Piispaksi vihkiminen seurasi 14. kesäkuuta. Pääkonsekraattorina toimi Edmond-Marie-Jean Wolff, jota avustivat Gilbert Ramanantoanina ja Jules-Joseph Puset.

Tsiahoana osallistui Vatikaanin toiseen kirkolliskokoukseen. Hän sai 13. huhtikuuta 1967 nimityksen Diégo-Suarezin arkkipiispaksi. Arkkihiippakunnan nimi vaihdettiin Antsirananaksi 28. lokakuuta 1989. Tsiahoana toimi sen johdossa, kunnes erosi tehtävistään 14. marraskuuta 1998.

## Lähteet
Philibert Randriambololona

**Philibert Randriambololona** SJ (1. toukokuuta 1927 – 17. huhtikuuta 2018) oli madagaskarilainen roomalaiskatolinen arkkipiispa. Hänet vihittiin papiksi 30. heinäkuuta 1961 ja nimitettiin Antsirabén hiippakunnan koadjuuttoripiispaksi 1. syyskuuta 1988. Piispaksi vihkiminen seurasi 27. marraskuuta. Pääkonsekraattorina toimi Victor Razafimahatratra, jota avustivat Jean-Maria Rakotondrasoa ja Agostino Marchetto.

Randriambololonasta tuli Antsirabén piispa 19. kesäkuuta 1989. Hän sai nimityksen Fianarantsoan arkkipiispaksi 17. joulukuuta 1992 ja toimi tässä virassa, kunnes jäi eläkkeelle 1. lokakuuta 2002.

## Lähteet
Karihaaran Tenho

**Karihaaran Tenho** on vuonna 1910 perustettu kemiläinen urheiluseura. Nykyisin seuralla ei ole enää kilpailutoimintaa.

Alkuvuosina Tenhon lajeihin kuuluivat voimistelu, paini, hiihto ja yleisurheilu. Lajivalikoima kasvoi toisen maailmansodan jälkeen muun muassa nyrkkeilyllä, painonnostolla, jalkapallolla, koripallolla ja jääkiekolla. Erityisesti painissa ja nyrkkeilyssä Tenhon urheilijat ovat saavuttaneet menestystä SM-tasolla.

Jalkapallossa Tenho pelasi yhteensä kahdeksan kautta Suomensarjassa 1960-luvulla. Vuonna 1955 seura voitti Työväen Urheiluliiton jalkapallomestaruuden ja kaudella 1957 se eteni Suomen Cupissa välieriin. Karihaaran Tenhossa ovat jalkapallo-oppinsa saaneet muun muassa entiset liigapelaajat Jukka Ollikkala ja Jarno Kallijärvi. Myös kansanedustaja Esko-Juhani Tennilä pelasi seuran riveissä jalkapalloa.

Jääkiekossa Tenho pelasi korkeimmillaan Suomen sarjassa, toiseksi korkeimmalla sarjatasolla, kahden kauden ajan.

## Lähteet
Giovanni Zerbini

**Giovanni Zerbini** (s. 29. joulukuuta 1927) on Chiarissa, Italiassa, mutta Brasiliassa toiminut roomalaiskatolinen piispa. Hänet vihittiin salesiaanien papiksi 29. kesäkuuta 1956 ja nimitettiin Guarapuavan hiippakunnan piispaksi 11. tammikuuta 1995. Piispaksi vihkiminen seurasi 19. helmikuuta. Pääkonsekraattorina toimi Bruno Foresti, jota avustivat Vigilio Mario Olmi ja Pedro Antônio Marchetti Fedalto.

Zerbini jäi eläkkeelle 2. heinäkuuta 2003.

## Lähteet
Benito Cocchi

**Benito Cocchi** (5. marraskuuta 1934 Minerbio – 5. toukokuuta 2016) oli italialainen roomalaiskatolinen arkkipiispa. Hänet vihittiin papiksi Bolognan arkkihiippakuntaan 14. maaliskuuta 1959 ja nimitettiin sen vihkipiispaksi sekä Zaraïn titulaaripiispaksi 12. joulukuuta 1974. Piispaksi vihkiminen seurasi 6. tammikuuta 1975. Pääkonsekraattorina toimi Antonio Poma, jota avustivat Marco Cé ja Luigi Dardani.

22. toukokuuta 1982 Cocchi sai nimityksen Parman (-Fontevivon) hiippakunnan piispaksi. 12. huhtikuuta 1996 hänet nimitettiin Modena-Nonantolan arkkipiispaksi. Hänet asetettiin tähän virkaan 9. kesäkuuta 1996, ja hän toimi tehtävissään, kunnes jäi eläkkeelle 27. tammikuuta 2010.

## Lähteet
Velikije Lukin rautatieasema

**Velikije Lukin rautatieasema** () on Velikije Lukin kaupungissa Venäjän Pihkovan alueen eteläosissa sijaitseva rautatieasema. Asema on Venäjän rautateiden merkittävä kauttakulku- ja risteysasema Moskovan Riian aseman ja Latvian Riian välisellä radalla. 

Velikije Lukiin saapuvat kaukojunat jatkavat neljään suuntaan: Moskovaan, Riikaan tai Pietariin (joko suorempaa reittiä Dnon kautta tai pitempää reittiä  Bologojen kautta). Lisäksi asemalta on lähijunaliikennettä. Venäjän rautateiden aluejaossa asema kuuluu läntiseen Lokakuun rautateiden toimialueeseen. 

## Lähteet

## Aiheesta muualla

* Venäjän rautateiden matkustajaliikenteen sivut, sis. aikatauluhaku  (rzd.ru)
* Расписание поездов по станции Великие Луки. Отправление. - Velikije Lukin aseman kaukojunien aikatauluja  (rasp.yandex.ru)
* Расписание электричек по станции Великие Луки. Отправление. - Velikije Lukin aseman lähijunien aikatauluja  (rasp.yandex.ru)
* Aikatauluhaku Velikije Lukin asemalle (kaukojunat)  (poezda.net)
* Lokakuun rautateiden rataverkon jpg-kartta väliasemineen 
*  ,  (parovoz.com)